|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΛΕΥΚΑΔΑΣ**  **ΔΗΜΟΣ ΛΕΥΚΑΔΑΣ**  **Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**  **ΤΜΗΜΑ ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ** |  | **ΑΝΑΡΤΗΤΕΑ ΣΤΗ ΔΙΑΥΓΕΙΑ**  **Λευκάδα 11 Μαρτίου 2025**  **Αριθμ. Πρωτ.: 5284** |

**ΘΕΜΑ:** «Αυτοδίκαιη αποδοχή παραίτησης Προέδρου Συμβουλίου Δημοτικής Κοινότητας Λευκάδας»

**ΑΠΟΦΑΣΗ**

**Ο ΔΗΜΑΡΧΟΣ ΛΕΥΚΑΔΑΣ**

Έχοντας υπόψη:

1. Τις διατάξεις της παρ.1 του άρθρου 58 του Ν. 3852/2010 (ΦΕΚ87/07.06.2010/τ.Α’),

«Νέα Αρχιτεκτονική της Αυτοδιοίκησης και της Αποκεντρωμένης Διοίκησης –

Πρόγραμμα Καλλικράτης» περί αρμοδιοτήτων του Δημάρχου, όπως ισχύουν.

1. Τις διατάξεις του άρθρου 39 παρ.2 του N. 4804/2021 «Παραίτηση αιρετών», σύμφωνα με την οποία, η παραίτηση των δημοτικών συμβούλων, των συμβούλων δημοτικών κοινοτήτων και των **προέδρων των δημοτικών κοινοτήτων** υποβάλλεται εγγράφως στον οικείο δήμαρχο και καθίσταται αυτοδικαίως οριστική την επομένη της κατάθεσης της δήλωσης στο πρωτόκολλο του οικείου Δημάρχου.
2. Τις διατάξεις του άρθρου 40 παρ. 2 του N. 4804/2021 (ΦΕΚ90 τεύχος Α') Εκλογή Δημοτικών και Περιφερειακών Αρχών και λοιπές διατάξεις: «Αντικατάσταση και Αναπλήρωση συμβούλων και προέδρων των δημοτικών κοινοτήτων» σύμφωνα με τις οποίες: 2. Την έδρα του προέδρου της δημοτικής κοινότητας, που για οποιονδήποτε λόγο μένει κενή, καταλαμβάνει ο επόμενος, κατά σειρά των σταυρών που έλαβε στη δημοτική κοινότητα, υποψήφιος πρόεδρος της δημοτικής κοινότητας του ιδίου συνδυασμού.
3. Tις διατάξεις του άρθρου 79 του Ν. 3852/10 όπως τροποποιήθηκε με το άρθρο 20 του Ν. 5046/23.

**5**. Την υπ’ αριθμ. 1275/103635/01.12.2023 εγκύκλιο του Υπουργείου Εσωτερικών: «Εγκατάσταση Αιρετών Δημοτικών Αρχών».

**6.** Την υπ’ αριθμ. 94/8050/26.01.2024 εγκύκλιο του Υπουργείου Εσωτερικών: «Λειτουργία δημοτικών κοινοτήτων» σύμφωνα με την οποία η μη αποδοχή του αξιώματος του προέδρου δεν οδηγεί σε απώλεια της ιδιότητας του μέλους του συμβουλίου δημοτικής κοινότητας.

**7.** Την υπ' αριθ. 28549/16.04.2019 (ΦΕΚ1327/17.04.2019 τεύχος B’) απόφαση ΥΠ.ΕΣ. "Πρωτοβάθμιοι και Δευτεροβάθμιοι Οργανισμοί Τοπικής Αυτοδιοίκησης της Χώρας, σύμφωνα με τον ν. 3852/2010, όπως ισχύει."

**8**. Την υπ’ αριθμόν 81/2023 απόφαση του Πολυμελούς Πρωτοδικείου Λευκάδας, για την επικύρωση των αποτελεσμάτων των αρχικών και επαναληπτικών των Δημοτικών Εκλογών, που έλαβαν χώρα στις 08 Οκτωβρίου και 15 Οκτωβρίου 2023 στο Δήμο Λευκάδας, και ανακήρυξη των επιτυχόντων και των επιλαχόντων Συνδυασμών, των εκλεγέντων Δημάρχου, Δημοτικών Συμβούλων, Συμβούλων Δημοτικών Κοινοτήτων και Προέδρων Δημοτικών Κοινοτήτων του Δήμου Λευκάδας.

**9**.Τα από 23.12.2023 & 28.12.2023 Πρακτικά Ορκωμοσίας Αιρετών Δήμου Λευκάδας Δημοτικής Περιόδου 01.01.2024 – 31.12.2028.

**10.** Την υπ’ αριθμ. πρωτ: 5284/07.03.2024 παραίτηση της Πολίτη Κορίνας του Σπυρίδωνα σύμφωνα με την οποία παραιτήθηκε από το αξίωμα της Προέδρου του Συμβουλίου της Δημοτικής Κοινότητας Λευκάδας του Δήμου Λευκάδας και παραμένει σύμβουλος στο συμβούλιο της Δημοτικής Κοινότητας Λευκάδας Δήμου Λευκάδας.

# ΔΙΑΠΙΣΤΩΝΟΥΜΕ

**Α**. Την παραίτηση της Πολίτη Κορίνας του Σπυρίδωνα από το αξίωμα της Προέδρου του Συμβουλίου της Δημοτικής Κοινότητας Λευκάδας του Δήμου Λευκάδας. Η παραίτηση κατέστη οριστική την επομένη της κατάθεσής της στο πρωτόκολλο του Δήμου ήτοι την 08/03/2025.

**Β.** Τη θέση της Προέδρου του Συμβουλίου της Δημοτικής Κοινότητας Λευκάδας του Δήμου Λευκάδας καταλαμβάνει η Μήτσουρα Μαριάννα του Σπυρίδωνα, τακτικό μέλος, δεύτερη κατά σειρά των σταυρών, του ίδιου συνδυασμού «Λευκάδα μπορείς» της Δημοτικής Κοινότητας Λευκάδας του Δήμου Λευκάδας.

**Γ.** Η παρούσα να δημοσιευτεί στον πίνακα ανακοινώσεων, στην ιστοσελίδα του Δήμου και στο πρόγραμμα «Διαύγεια».

**Ο ΔΗΜΑΡΧΟΣ**

**Κοινοποίηση:**

**1.** Αποκεντρωμένη Διοίκηση Δυτ. Ελλάδας,

Πελ/νήσου & Ιονίων Νήσων **Δρ. ΞΕΝΟΦΩΝ. Ν. ΒΕΡΓΙΝΗΣ**

**2**. Δ.Κ. Λευκάδας

**Εσωτερική Διανομή:**

* + - Γραφείο Δημάρχου
    - Αντιδήμαρχοι
    - Διευθύνσεις και Αυτοτελή Τμήματα του Δήμου